Ingebrigtsen sijoittui Bydgoszczin alle 20-vuotiaiden MM-kilpailuissa 2016 yhdeksänneksi 1 500 metrin juoksussa. Hän voitti samana vuonna maastojuoksun junioreiden Euroopan-mestaruuden. Hän voitti Grosseton alle 20-vuotiaiden EM-kilpailuissa 2017 kultaa 5 000 metrillä ajalla 14.41,67 ja 3 000 metrin estejuoksussa ajalla 8.50,00. Lisäksi hän oli 1 500 metrillä kahdeksas. Lontoon MM-kilpailuissa hän karsiutui estejuoksun alkuerissä. Kauden päätteeksi hän voitti jälleen maastojuoksun junioreiden Euroopan-mestaruuden.